

**Z Á P I S N I C A**

**zo zasadnutia Obecného zastupiteľstva**

V SILADICIACH

**DŇA: 12.02.2020**

Prítomní: podľa prezenčnej listiny ( príloha č. 1)

Poslanci: Vladimír Hábel, Jozef Trnovec, Mgr. Andrej Lackovič, Ing. Zuzana Nosková, Daniel Rau

Ospravedlnení poslanci: Ing. Michal Mesároš, Ing. Janka Antalová

Ďalší prítomní: Anna Miklovičová

Overovatelia zápisnice: Mgr. Andrej Lackovič, Daniel Rau

Rokovanie viedol: starosta obce Róbert Repka

Program: súčasťou zápisnice ( Pozvánka, príloha č. 2)

Zapisovateľka: Zuzana Jurišová

**1.BOD: Otvorenie zasadnutia**

Starosta obce otvoril zasadnutie OZ, prítomných privítal a prešiel k ďalšiemu bodu uvedenom na pozvánke.

**2 . BOD: Určenie zapisovateľa a overovateľov zápisnice**

Za overovateľov zápisnice starosta obce určil poslancov: Mgr. Andreja Lackoviča a Daniela Raua. Za zapisovateľku bola určená p. Zuzana Jurišová.

**3. BOD: Schválenie programu zasadnutia**

Starosta obce dal hlasovať za schválenie programu zasadnutia, tak ako bol uvedený v Pozvánke. Poslankyňa Ing. Zuzana Nosková dala návrh na stiahnutie z programu BOD č. 5 – Návrh VZN č. 1/2020 Zásady hospodárenia s majetkom obce Siladice s odôvodnením na jeho dopracovanie.

Starosta obce dal hlasovať za schválenie programu zasadnutia so zmenou: Stiahnutie z programu rokovania BOD č. 5 – Návrh VZN č. 1/2020 Zásady hospodárenia s majetkom obce Siladice. Ostatné body zostávajú v platnosti.

Znenie programu:

1. **Otvorenie zasadnutia**
2. **Určenie zapisovateľa a overovateľov zápisnice**
3. **Schválenie programu rokovania**
4. **Plnenie uznesení z predchádzajúceho zasadnutia OZ**
5. **Správa o výsledkoch kontrol a kontrolnej činnosti za rok 2019**
6. **Prerokovanie projektu na stavebné povolenie –prestavba MŠ**
7. **Slovenský pozemkový fond – Oznámenie ceny**
8. **Došlá pošta, pripomienky, návrhy**
9. **Záver**

**Hlasovanie č. 1**

Za: 5 zdržal sa: 0 proti: 0

**UZNESENIE č. 1/2020**

**Obecné zastupiteľstvo v Siladiciach schvaľuje**

**program zasadnutia Obecného zastupiteľstva v Siladiciach dňa 12.02.2020**

**tak ako bol uvedený v Pozvánke so zmenou: Stiahnutie z programu BOD č.5**

**Návrh VZN č. 1/2020 Zásady hospodárenia s majetkom obce Siladice.**

OZ schválilo v zmysle ustanovenia § 11 ods. 4. Zákona č. 369/1990 Z.z. o obecnom zriadení, v znení neskorších predpisov.

**4. BOD: Plnenie uznesení z predchádazjúceho obecného zastupiteľstva**

Starosta obce konštatoval, že všetky uznesenia z predchádzajúceho zasadnutia OZ, ktoré sa konalo dňa 05.12.2019 boli splnené.

**5. BOD: Správa o výsledkoch kontrol a kontrolnej činnosti za rok 2019**

Hlavná kontrolórka obce Mgr. Iveta Balejčíková predniesla poslancom Správu o výsledkoch kontrol a kontrolnej činnosti za rok 2019. Nikto z prítomných nemal námietky ani otázky.

**Hlasovanie č. 2**

Za: 5 zdržal sa: 0 proti: 0

**UZNESENIE č. 2/2020**

**Obecné zastupiteľstvo v Siladiciach berie na vedomie**

Správu o výsledkoch kontrol a Kontrolnej činnosti za rok 2019.

**6.BOD: Prerokovanie projektu na stavebné povolenie – prestavba MŠ**

Poslanci OZ obdržali rozpočty na prestavbu Materskej školy v Budove bývalej Základnej školy v Siladiciach. V diskusii vystúpila aj p. riaditeľka MŠ, ktorá uviedla, že podmienky počtu prijatých detí v priestoroch terajšej MŠ sú nevyhovujúce. Po diskusii ohľadom možností rekonštrukcie uvedenej budovy ako i iných možností sa poslanci OZ dohodli, že v priebehu marca 2020 sa stretnú na Pracovnej porade, kde preberú všetky varianty, možnosti či návrhy k rekonštrukcii budovy bývalej ZŠ v rámci ktorej je nutná výmena pozemkov, ktoré nie sú vo vlastníctve obce Siladice alebo odkúpenia budovy v ktorej sa MŠ nachádza teraz s variantou odkúpenia a následnej prerábky.

 **7. BOD: Slovenský pozemkový fond- Oznámenie ceny**

**Hlasovanie č. 3**

Za: 5 zdržal sa: 0 proti: 0

**UZNESENIE č. 3/2020**

**Obecné zastupiteľstvo v Siladiciach schvaľuje:**

**Odkúpenie pozemku** parcela KN C č. 203/4, druh pozemku zastavaná plocha vo výmere 167 m2, ktorý sa nachádza v k.ú. Siladice, obec Siladice, okres Hlohovec, ktorý bol geometrickým plánom č. 53/2016 zo dňa 25.04.2016 overeným okresným úradom Hlohovec dňa 03.05.2016 pod č. G1 161/2016 vytvorený z parcely  KN E p. č. 296/102, druh pozemku orná pôda o výmere 191 m2, ktorý je zapísaný na liste vlastníctva č. 649, a ktorá je vo vlastníctve Slovenskej republiky v správe predávajúceho v celosti.

Kúpna cena predávaného pozemku je medzi zmluvnými stranami dohodnutá vo výške 1. 245,82 EUR, slovom jedentisíc dvestoštyridsaťpäť a 82/100 EUR.

(predávaná výmera 167 m2 , cena za jeden (1) m2 je 7,46 EUR).

**14. BOD: Došlá pošta,pripomienky, návrhy**

 Starosta obce informoval poslancov ohľadom nastávajúcich akcií a podujatí v roku 2020. Zároveň oboznámil poslancov s Podnetom – žiadosťou, ktorá bola doručená na Obecný úrad v Siladiciach dňa 10.02.2020, zaevidovaná pod č. Si-38/2020. Predmetom tejto žiadosti je bezodkladné riešenie príjazdovej komunikácie od rodinného domu č. 277 pozdĺž celej ulice. Po diskusii poslanci OZ uviedli, že v rozpočte na rok 2020 obec Siladice nemá plánovanú investíciu v tomto rozsahu a ukladá povinnosť Obecnému úradu v Siladiciach v tom zmysle odpovedať na predmetnú Žiadosť.

**15. BOD: Záver**

Starosta obce poďakoval prítomným za účasť a ukončil zasadnutie OZ.

Zapísala: Zuzana Jurišová dňa: 21.02.2020 ..............................

Overovatelia zápisnice:

Dňa: 21.02.2020 Mgr. Andrej Lackovič, poslanec OZ .................................

Dňa: 21.02.2020 Daniel Rau, poslanec OZ ...................................

Starosta obce súhlasí s Uzneseniami v zápisnici č. 01/2020

 ...............................

 Róbert Repka, starosta obce, 21.02.2020

Všetky prílohy k Zápisnici č. 01/2020 sú k nahliadnutiu k dispozícii na Obecnom úrade v Siladiciach.